Kolej Universiti Komunikasi Han Chiang

Kolej Universiti Komunikasi Han Chiang (English: Han Chiang University College of Communication), dikenali sebagai HCUC, ialah sebuah kolej di George Town, Pulau Pinang, Malaysia.

 Sejarah 
Pada 30 April 2013, Kolej Universiti Komunikasi Han Chiang telah menerima kelulusan secara prinsip untuk dinaik taraf sebagai sebuah kolej universiti daripada pihak kerajaan.

Pada 2 Disember 2014, Kolej Universiti Komunikasi Han Chiang secara rasmi menerima kelulusan daripada Kementerian Pendidikan Malaysia untuk dinaik taraf kepada status kolej universiti.

Pendaftaran rasmi Kolej Universiti Komunikasi Han Chiang telah disempurnakan pada 3 November 2017 apabila surat pengiktirafan status kolej universiti diserahkan oleh Kementerian Pengajian Tinggi Malaysia. Pihak pengurusan menaik taraf kemudahan kampus, meningkatkan modal berbayar, dan menambah bilangan tenaga akademik yang memiliki kelayakan PhD bagi memenuhi syarat penarafan sebagai kolej universiti.

 Profil Akademik 
Institusi ini telah dianugerahkan penarafan 5 bintang (Cemerlang) bagi kategori kolej secara keseluruhan dalam penilaian MyQUEST 2012/13 dan 2014/15.

MyQUEST merupakan sistem penilaian institusi pengajian tinggi swasta yang dijalankan oleh Kementerian Pendidikan Malaysia.

Rujukan

Kategori:Universiti swasta di Malaysia
Kategori:Sekolah perniagaan di Malaysia
Kategori:Sekolah kewartawanan di Malaysia